Video: Skoolvlak-wiskunde ŉ fokuspunt | Maroela Media
Die Virseker-trust het meer as R1 miljoen aan die Vereniging vir Afrikaanse Wiskunde-onderwysers toegeken. Vier uit tien van die matrieks wat in 2013 wiskunde as skoolvak geneem het, was nie in staat om 30% van die werk te bemeester nie. Juis daarom is wiskunde as skoolvak ŉ fokuspunt vir die Virseker-trust.
“Vir ons is hierdie spesifieke toekenning ŉ belegging. Die opbrengs is egter nie in geldwaarde nie, maar juis in kennistoename onder kinders,” het Dirk Hermann, voorsitter van die Virseker-trust, gesê.
Een van die projekte is ŉ naskoolse wiskundeklub om leerlinge te help om die vak te bemeester. Aletté-Johanni blog: In die pylvak!
JY LEES NOU Aletté-Johanni blog: In die pylvak!
Kyk, my besoeke aan my ginekoloog raak al hoe meer intimiderend. Vandag was ek vas oortuig dat ek nét die normale 1-kilo-per-maand-outjie opgelewer het, maar soos my naam terdeë bewys is als TE in my lewe…(lyk dit my) Nou vra ek jou?
Ek en my man het 21 dae lank gevas van alles wat sleg is, suiker, koffie, rooivleis, slegte stysel en (Heinz) van wyn. Moet my nie verkeerd verstaan nie, ons het eintlik gevas van alles wat LEKKER, en na ons ons vas gebreek het (EN O JA, ons het dit GROOTendeels gebreek) was ek weer baie gefokus en het ek die “gesonder” leefstyl (probeer) voort sit.
Miskien oor ‘n naweek vat ek ‘n kans of twee en begin my dag met “Fruit Loops” en ek ma dalk na ons Pizza 3 of 4 of 5 blokkies Lindt sjokolade verorber, maar RÊRIG oor die algemeen gaan dit baie goed. Ek het nie rare begeertes om vreemde goed te verslind nie, inteendeel ek het geen begeerte om enigiets te verslind soos in my vorige swangerskap nie, en ek moet sê, ek VOEL nie verblindend vet nie, maar ek is op ‘n trand van waarheid vertel en daarom sal ek eerlik wees . . . 3,2 kg OP!!!
800 g daarvan is darem toegewy aan my spierpaleis van ‘n seun wat besig is om binne my te groei en sy (duidelike) bos hare. Die res van die 2.4 kg gaan ek toewy aan spiere wat ek tydens my middag stappies en Pilates-klassies opbou... (HAHA) OK, miskien ten minste 1,4 kg daarvan...en as mens DAN na my sommetjie kyk het ek wel die 1-kg-per-maand-outjie opgelewer.
Lian het ook geen probleem om eerlike observasies te maak nie, Nou die dag kom klim hy op my skoot terwyl my Facebook oop is. Ek maak my profielfoto’s oop en vra vir hom: “Wie’s dit?” Sonder om te skroom sal hy sê “Mamma” of “Pappa” , maar met enige (vroeëre) foto’s waar Mamma dalk bietjie dunner en jonger is, as ek vra wie dit is, se hy: “Tannie”.
Nie eens die neus of oë of hare herinner hom enigsins aan die moeder waarmee hy tans te doene het nie. Ek kon net lag vir die mond van my suigeling en eintlik is ek dankbaar ek gaan 2 seunskinders in die huis hê wat eerlik vir hulle ma sal sê as sy nie meer sag op die oog is nie! (Of dalk té sag om die heupe)
Dus, dames en here, dis hoe sake staan: 30 weke 13 kilos later en ons is in die pylvak! Ek weet my kind kry wat hy nodig het, en dit is EERSTE prys, maar enige reserwes gaan gerantsoeneer word van hier af.
Elke kilo is ‘n week se werk oor 2 maande en as mens SO daarna kyk, is dit net nie die moeite werd om alles oorboord te gooi nie. My doelwit dus, om anders as met baba nr 1 se 30 kg slegs 18 op te tel...DUS 12 weke of 3 maande minder se werk. Hoop julle wiskunde is so inspirerend soos myne vandag!
* Lees Aletté-Johanni se vorige blogs hier